CELEX: 62016TN0643
Language: sk
Date: 2016-09-11 00:00:00
Title: Vec T-643/16: Žaloba podaná 11. septembra 2016 – Gamaa Islamya Egypte/Rada

14.11.2016   
            
            
               SK
            
            
               Úradný vestník Európskej únie
            
            
               C 419/50
            
         Žaloba podaná 11. septembra 2016 – Gamaa Islamya Egypte/Rada
   (Vec T-643/16)
   (2016/C 419/66)
   Jazyk konania: francúzština
   
      Účastníci konania
   
   
      Žalobkyňa: Gamaa Islamya Egypte (Egypt) (v zastúpení: L. Glock, advokát)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Rady (SZBP) 2016/1136 z 12. júla 2016, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2015/2430 (Ú. v. EÚ L 188, 2016, s. 21), v rozsahu, v akom sa týka Gama’a al-Islamiyya,
            
         
               —
            
            
               zrušil vykonávacie nariadenie Rady (EÚ) 2016/1127 z 12. júla 2016, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu, a ktorým sa zrušuje vykonávacie nariadenie (EÚ) 2015/2425 (Ú. v. EÚ L 188, 2016, s. 1) v rozsahu, v akom sa týka Gama’a al-Islamiyya,
            
         
               —
            
            
               zaviazal Radu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza osem žalobných dôvodov.
   
               1.
            
            
               Prvý žalobný dôvod je založený na porušení článku 1 ods. 5 spoločnej pozície Rady 2001/931 SZBP z 27. decembra 2001 o uplatňovaní špecifických opatrení na boj s terorizmom [neoficiálny preklad] (Ú. v. ES L 344, 2001, s. 93; ďalej len „spoločná pozícia 2001/931“).
            
         
               2.
            
            
               Dôvod žalobný je založený na porušení článku 1 ods. 4 spoločnej pozície 2001/931.
            
         
               3.
            
            
               Tretí žalobný dôvod je založený na údajných pochybeniach Komisie v súvislosti s vecnou stránkou skutočností vytýkaných žalobkyni.
            
         
               4.
            
            
               Štvrtý žalobný dôvod je založený na nesprávnom posúdení Rady, pokiaľ ide o povahu žalobkyne ako „teroristickej skupiny“.
            
         
               5.
            
            
               Piaty žalobný dôvod je založený na porušení článku 1 ods. 6 spoločnej pozície 2001/931.
            
         
               6.
            
            
               Šiesty žalobný dôvod je založený na porušení povinnosti odôvodnenia.
            
         
               7.
            
            
               Siedmy žalobný dôvod je založený na porušení práva na obhajobu a práva na účinnú súdnu ochranu.
            
         
               8.
            
            
               Ôsmy žalobný dôvod je založený na nedostatku overenia odôvodnenia.